১১০১-এর ক্রুসেড
১১০০ এবং ১১০১ সালে সংঘটিত তিনটি আলাদা আন্দোলনের মধ্যে ১১০১-এর ক্রুসেড কম গুরুত্বপূর্ণ একটি ক্রুসেড। এটি প্রথম ক্রুসেডের সফল পরিণাম। এটিকে ভীরুদের ক্রুসেড নামেও ডাকা হয় কারণ প্রথম ক্রুসেডে ভয়ে পিছিয়ে যাওয়া বেশ কিছু মুজাহিদ অংশগ্রহণ করেছিল। নব্য প্রতিষ্ঠিত জেরুসালেম রাজ্য থেকে অধিকতর জনবল জোগাড় করার ডাক আসা এবং দ্বিতীয় পোপ আরবানের উত্তরসূরি দ্বিতীয় পোপ পাশাল নতুন করে আক্রমণের জন্য তাড়া দেয়। পাশাল মূলত যারা ক্রুসেডের অঙ্গীকার নিয়েছিল কিন্তু যায়নি এবং যারা অগ্রসরমান হওয়া থেকে ফিরে এসেছিল তাদের তাড়া দেন। কিছু লোককে ইতোমধ্যে গৃহে থাকার জন্য অবজ্ঞা করা হচ্ছিল এবং যুদ্ধক্ষেত্রে ফিরে যাওয়ার জন্য ব্যাপক চাপ দেওয়া হচ্ছিল। ১৯০৮ সালে আন্তিওখ অবরোধ থেকে পালিয়ে আসা ব্লোয়ার কাউন্ট স্টিভেনের স্ত্রী আডেলা তার স্বামীকে নিয়ে এতটাই লজ্জিত ছিল যে তাকে বাড়িতে থাকতে দিচ্ছিল না।